
СПРАВКА
ЗА ОТРАЗЯВАНЕ НА ПОСТЪПИЛИТЕ ПРЕДЛОЖЕНИЯ И СТАНОВИЩА ОТ ОБЩЕСТВЕНАТА КОНСУЛТАЦИЯ ПО ПРОЕКТА НА НАРЕДБА ЗА ИЗМЕНЕНИЕ ДОПЪЛНЕНИЕ НА НАРЕДБА № 3 ОТ 2023 Г. ЗА УСЛОВИЯТА И РЕДА ЗА ПРИЛАГАНЕ НА ИНТЕРВЕНЦИИТЕ ПОД ФОРМАТА НА ДИРЕКТНИ ПЛАЩАНИЯ, ВКЛЮЧЕНИ В СТРАТЕГИЧЕСКИЯ ПЛАН, ЗА ПРОВЕРКИТЕ, НАМАЛЕНИЯ НА ПЛАЩАНИЯТА И РЕДА ЗА НАЛАГАНЕ НА АДМИНИСТРАТИВНИ САНКЦИИ



	№
	Организация/
потребител
(вкл. начина на получаване на предложението)
	Бележки и предложения
	Приети/
неприети
	Мотиви

	1. 
	Неджми Ешреф
(по електронен път на 14 октомври 2024 г.)
	ЗАЯВЛЕНИЕ
от
Неджми Назми Ешреф — земеделски производител
с адрес на управление с. Суходол, ул. „Десета“ № 17, общ. Главиница
	
	

	
	
	На 20.08.2024 г. Ви писах във връзка с подаване на документи, доказващи че насажденията са в период на плододаване за стопанската 2023/2024 г., заведен с  Ваш вх. № 07-6500/17153.
	
	

	
	
	Обръщам се към Вас отново с молба за разбиране и съдействие за разрешаване на проблема с подаване на информация в системата за електронни услуги СЕУ.
	Не се приема
	Съгласно становище от Държавен фонд „Земеделие“ по това искане, отварянето на нов прием на документи само по интервенцията за обвързано с производството подпомагане за плодове, би довело до неравнопоставеност на земеделските стопани, тъй като пропуски от тяхна страна има не само по тази интервенция.

	
	
	С много колеги от региона имаме същият роблем. Не сме успели в срок да подадем документи, доказващи че насажденията са период на плододаване.
	
	

	
	
	Предвид факта, че нямам нови насаждения, всички мои площи са подадени още през кампания 2023 г. Необходимо ли е да подавам една и съща информация всяка година за едни и същи площи, дали са плододаващи, което е допълнителна тежест за нас овощарите.
	
	

	
	
	Предвид трудните за нас овощарите години – със слани, намалени количества продукция, липсата на работна ръка, липса на купувачи, трудно реализиране на продукцията, сега и заради неподаден в срок документ да съм лишен от субсидия. Моята молба е да ми се предостави допълнителна възможност за предоставяне на тези документи, доказващи че насажденията са в период на плододаване.
	
	

	
	
	Също така не съм получил и субсидия по втори транш за т. нар. „Украинска помощ”.
	
	

	
	
	Оставам в очакване на Вашата помощ за разрешаване на този проблем.
Прилагам и Удостоверение за декларирани площи по интервенции.
	
	

	
	
	УДОСТОВЕРЕНИЕ за декларирани площи/животни/участиe по интервенции
ДЪРЖАВЕН ФОНД „ЗЕМЕДЕЛИЕ/” на основание на информацията декларирана в единното заявление за подпомагане по интервенциите за директно подпомагане за референтната 2024-та година, подадено от земеделският стопанин Неджми Назми Ешреф удостоверява, че размерът на заявените за подпомагане площи и/или брой животни и/или участие по съответната интервенция към дата на издаване е както следва:
	Заявена интервенция
	Декларирани площ / животни / участие

	Допълнително преразпредилително подпомагане на доходите за устойчивост (ДП-ОПДУ)
	Да

	Еко схема за екологично поддържане на трайните насаждения (Еко-ТН)
	21.52 (двадесет и един ха и петдесет и два ара)

	Обвързано с производството подпомагане на доходите за плодове (ИП)
	21.52 (двадесет и един ха и петдесет и два ара)

	Основно подпомагане на доходите за устойчивост (ОПДУ)
	27.95 (двадесет и седем ха и деветдесет и пет ара)



	
	

	
	
	* Кандидатите по агроекологичните интервенции от Стратегическия план за развитие на земеделието 2023-2027, заявили за първи път площи, животни и пчелни семейства подлежат на одобрение от ДФЗ-РА, която изпраща на бенефициентите уведомителни писма за одобрение или неодобрение.
	
	

	
	
	IBAN на сметката е посочена в заявлението за подпомагане. Издаденото удостоверение отразява единствено декларираните от кандидата за подпомагане площи и/или брой животни по интервенции. Окончателният размер на подпомагане се формира след преминаване на всички административни проверки, проверки на място и данни от системата за мониторинг на площи, като ДФ „Земеделие” може да намали или откаже подпомагане на дадената кампания, както и да удържи суми, наложени като санкции за бъдещ период от предходни кампании или неизпълнени ангажименти.
	
	

	
	
	* В удостоверението не се визуализират данни за интервенциите, за които е извършена оторизация текущия прием (референтна година).
	
	

	
	
	Дата на генериране на удостоверението: 12.10.2024 г.
	
	

	
	
	Декларирам, че информацията в удостоверението отговаря на декларираните от мен площи и/или животни по отделните интервенции за подпомагане в заявлението към дата на генериране на удостоверението.
	
	

	
	
	Неджми Ешреф /п/
	
	

	2. 
	Добруджански Овощарски Съюз;
Съюз на Дунавските Овощари;
Асоциация на Овощарите в България;
Национален Съюз на Градинарите в България
(Портал за обществени консултации на 16 октомври 2024 г. и становище № 62-407 от 16 октомври 2024 г.)
	Много земеделски производители срещат сериозни трудности при работата си със СЕУ, което води до грешки и не пълноти в заявленията им.
В резултат от това немалък брой реални земеделски производители, спазващи всички нормативни изисквания в основната си дейност, поради пропускане на някой срок или непълно, или неточно попълване или подаване на документи чрез СЕУ губят подпомагане, на което имат право. Необходимо ли е ежегодно да подаваме информация за едни и същи площи че са в плододаване при положение, че сме заявили схемата за обвързано с производството подпомагане при заявяването на площите по директни плащания. Заявяването на площите би трябвало да е достатъчна гаранция че градините са плододаващи. Изключително завишена административна тежест за производителите.
	Не се приема
	Съгласно становище от Държавен фонд „Земеделие“ по това искане, отварянето на нов прием на документи само по интервенцията за обвързано с производството подпомагане за плодове, би довело до неравнопоставеност на земеделските стопани, тъй като пропуски от тяхна страна има не само по тази интервенция.

	
	
	През настоящата година има немалък брой оплаквания от земеделски стопани, които са пропуснали срока да заявят през СЕУ кои от обработваните от тях парцели са плододаващи заверено от агроном. Това ще ги лиши от получаване на основното за сектор „Плодове и зеленчуци” подпомагане – това по обвързаната подкрепа.
Други, поради невнимание или пропускане на сроковете не са отбелязали участие по схемата СККУ и СМС за сортовете, устойчиви на климатичните условия и стари местни сортове. Поемайки пет годишен ангажимент, и пропускайки заявяването на схемата в някоя от поредните пет години от ангажимента , производителите ще са задължени да възстановяват получените до момента суми въпреки, че спазват всички изисквания на отглежданите по правилата на мярката култури. Защо при приключване на заявлението за директни плащания, и пропускайки някоя от схемите с дългосрочен ангажимент системата не дава фатална грешка за да се елиминира риска от пропуски.
Трети, въпреки че са направили две заявки в едната се оказва с незавършен статус, а в другата са се прикачили таблиците. Само като примери може да посочим няколко УРН от членове на нашите неправителствени организации, които имат заявени проблеми:
…………………………………………………………………………………… и други.
	
	

	
	
	Уважаеми господин министър, уважаеми дами и господа, предвид изложеното по-горе Ви молим, да дадете възможност за допълнителен срок за заявяване в СЕУ, или да се приеме дерогация за тази година на допълнителните удостоверявания през СЕУ заверени от агроном. Да се допуснат всички производители заявили схемата по обвързано с производството подпомагане при заявяване на директните плащания. Да се оптимизира и минимизира подаването на допълнителна информация през СЕУ при положение , че тя е заявена в заявката за кандидатстване по директни плащания.
Предоставянето на допълнителна възможност за извънредно подаване на заявления, допълнителни документи или редакция на вече подадени документи за кампания 2024 г., изискуеми по различните схеми и мерки за подкрепа е единственият начин да се гарантира справедлив достъп на всички земеделски производители до предназначените за тях европейски и национални финансови средства, от които те имат огромна нужда в тази тежка година.
	
	

	3. 
	Георги Иванов Иванов
(по електронен път на 16 октомври 2024 г. и становище № 94-1643 от 16 октомври 2024 г.)
	Пиша Ви във връзка с подаване на документи доказващи, че насажденията са в период на плододаване за стопанската 2023/2024 г. Отглеждам трайни насаждения – кайсии.
	
	

	
	
	Подаването на съответните документи се извършва през Системата за Електронни услуги /СЕУ/. Със системата не се работи лесно. Имаше забавяне в периода на очертаване, т.е. кандидатстване за директни плащания. След това имаше проблем в самата система СЕУ не се зареждаха данни. Вече тече и новият програмен период, има много нови моменти, изпълнението на които много затруднява земеделците.
	Не се приема
	Съгласно становище от Държавен фонд „Земеделие“ по това искане, отварянето на нов прием на документи само по интервенцията за обвързано с производството подпомагане за плодове, би довело до неравнопоставеност на земеделските стопани, тъй като пропуски от тяхна страна има не само по тази интервенция.

	
	
	Срока на подаване на документи съвпада със срока на бране и реализиране на кайсията.
	
	

	
	
	Всички сме запознати с какви проблеми се сблъскваме при прибиране и реализиране на продукцията при кайсията, т.е. за документи или реализиране на продукция да се мисли по напред.
	
	

	
	
	Подаването на тези документи става електронно. Необходими са компютър, принтер и скенер. Аз лично не разполагам с компютър, а принтер и скенер въобще, дори не знам как се работи.
	
	

	
	
	Сигурен съм, че има много мои колеги, които също не се успели да подадат документи навреме. Имам правни основания, кандидатствал съм по схемата за обвързано подпомагане доходите от плодове, имам фактури за реализацията на продукцията. И сега заради един документ заверен от агроном да не получа субсидия.
	
	

	
	
	Моята молба е да ми се предостави допълнителна възможност за предоставяне на тези документи, доказващи че насажденията са в период на плододаване. Това е един административен документ, който според мен може винаги да се предостави.
	
	

	
	
	Оставам в очакване на Вашата помощ за разрешаване на този проблем.
	
	

	4. 
	Министерство на вътрешните работи
(становище № 0404-196 от 18.10.2024 г.)
	На 04.10.2024 г. на Портала за обществени консултации при Министерския съвет и на интернет страницата на Министерството на земеделието и храните (МЗХ) е публикуван проект на Наредба за изменение и допълнение на Наредба № 3 от 2023 г. с дата на приключване на обществените консултации 18.10.2024 г.
След преглед на проекта на нормативен акт, МВР има следните предложения:
	
	

	
	
	1. В действащия към момента текст на чл. 55, ал. 3, т. 2, буква „б" от Наредба № 3 от 2023 г., думите „от орган за пожарната и аварийната безопасност“ да бъдат заличени.
	Приема се
	

	
	
	2. В § 7, т. 2 от Преходните и заключителни разпоредби (ПЗР) на проекта на наредба, думите „документ, доказващ събитието и за началната и крайната му дата, издаден от орган на пожарната и аварийна безопасност“ да бъдат синхронизирани с предложената редакция на чл. 55. ал. 3, т. 2. буква „б“ от Наредба № 3 от 2023 г.
	Приема се
	

	
	
	МОТИВИ: В чл. 55, ал. 3, т. 2, буква „б“ от Наредба № 3 от 2023 г. е определено, че временно неподходящи за подпомагане са земеделските площи или части от тях, за които в календарната година се установи, че са опожарени, освен когато е доказано от орган за пожарната и аварийната безопасност, че източникът на пожара е извън заявения за подпомагане парцел или пожарът е възникнал от действието на природно явление (мълния или топлинно самозапалване).
В проекта на Наредба за изменение и допълнение на Наредба № 3 от 2023 г. не е предвидена промяна на изискванията на чл. 55, ал. 3, т. 2, буква „б“.
С § 7 от ПЗР на проекта на наредба са предвидени изменения и допълнения в Наредба № 4 от 2023 г., за условията и реда за подаване на заявления за подпомагане по интервенции за подпомагане на площ и за животни (Обн., ДВ, бр. 30 от 2023 г.), като в чл. 19 думите „или събитие по чл. 55, ал. 3, т. 2, буква „б“ от Наредба № 3 от 2023 г.“ се заличават.
Предвидено е създаването на чл. 19а:
„Чл. 19а. При настъпване на събитие по чл. 55, ал. 3, т. 2, буква „б“ от Наредба № 3 от 2023 г. кандидатът за подпомагане или упълномощено от него лице уведомява ДФЗ за наличието му в срок до 15 работни дни от датата на прекратяване на фактическото събитие. Кандидатът и/или упълномощено от кандидата лице попълва чрез СЕУ или в ОПСМП на ДФЗ формуляр за настъпило събитие по чл. 55, ал. 3, т. 2, буква „б“ от Наредба № 3 от 2023 г., заедно с декларация, с която се задължава да представи в тримесечен срок документ, доказващ събитието и за началната и крайната му дата, издаден от орган на пожарната и аварийна безопасност.“.
На регистриране от органите за пожарна безопасност и защита на населението (ПБЗН) подлежат произшествия, за ликвидирането на които те (органите на ПБЗН) са участвали: произшествия, ликвидирани от търговци, извършващи дейности по осигуряване на пожарната безопасност на обекти или от доброволните формирования, както и произшествия, за които е получена информация от районно управление на МВР и не са ликвидирани от органите за ПБЗН, от търговец, извършващ дейности по осигуряване на пожарната безопасност на обекти и от доброволно формирование, създадено по ЗЗБ. Издаваните от органите за ПБЗН удостоверителни документи за възникнали произшествия съдържат данни за: датата и часа на полученото съобщение, вида на произшествието, обекта и адреса/местоположението на произшествието. Същите документи не удостоверят обстоятелствата по чл. 55, ал. 3, т. 2. буква „б“ от Наредба № 3 от 2023 г., както и обстоятелствата по предвидения нов чл. 19а от Наредба № 4 от 2023 г.
За установяване на огнището на пожара може да бъде възложено извършване на пожаротехническа експертиза по искане от органите на досъдебното производство или съда. както и по искане на физически или юридически лица. Освен от органите за ПБЗН, пожаротехническа експертиза може да бъде извършена от вещи лица. От особено значение за установяване на източника на пожара е запазване на обстановката на местопроизшествието, т.е. възлагането на експертизата и огледът на местопроизшествието трябва да бъдат извършени в кратки срокове след пожара. Предвид множеството възникващи ежегодно пожари в земеделски земи, както и високата ангажираност на органите за ПБЗН за справяне с горските и полските пожари през летния период, не е възможно удостоверяване на обстоятелствата по чл. 55, ал. 3, т. 2, буква „б“ от Наредба 3 от 2023 г. единствено от органите за ПБЗН чрез извършване на пожаротехническа експертизи.
Действащият към настоящия момент текст на чл. 55, ал. 3, т. 2, буква „б“ от Наредба 3 от 2023 г. също така е ограничаващ, тъй като източникът на пожара може да бъде установен в хода на административно или съдебно производство (без участието па органите за ПБЗН), като този случай не попада нито в обхвата на чл. 55, ал. 3, т. 2, буква „б“ от Наредба 3 от 2023 г. (източникът на пожара не е „доказан от орган за пожарната и аварийна безопасност“), нито в обхвата на чл. 55, ал. 3, т. 2, буква „в“ от Наредба 3 от 2023 г. (която се отнася за установен извършител на палежа – трето лице).
	
	

	
	
	Моля. да вземете предвид направените от МВР бележки и предложения по проекта Наредба за изменение и допълнение на Наредба № 3 от 2023 г. и той да бъде съобразен с тях.
	
	

	
	Главна дирекция „Пожарна безопасност и защита на населението" към МВР – повторно съгласуване по електронен път
(становище по електронен път на 24 октомври 2024 г.)
	Във връзка с изпратения коригиран проект на наредба нямаме бележки и предложения.
	
	

	5. 
	Национална асоциация на зърнопроизводителите
(по електронен път на 18 октомври 2024 г.)
	Във връзка с текущото обществено обсъждане на Наредба за изменение и допълнение на Наредба № 3 от 2023 г. Националната асоциация на зърнопроизводителите (НАЗ) отправя следните коментари и бележки към проекта на НИД:
	
	

	
	
	По отношение на базови изисквания за спазване на ДЗЕС:
	
	

	
	
	За спазване на част от предварителните условия и по-конкретно ДЗЕС 4, ДЗЕС 5 и ДЗЕС 8, земеделските стопани следва да се съобразят с приложимите за дадения ДЗЕС специализирани слоеве, като например слой „Екологична инфраструктура“, слой „Хидрографска мрежа“ и други. В случай на разминаване между реалните елементи на ландшафта на полето и/или водни обекти и дадения специализиран слой, следва да има предвидена процедура, чрез която земеделският стопанин да възрази наличието на дадения елемент/обект или друго, пряко свързано със спазването на ДЗЕС.
При подаване на заявление за подпомагане стопаните могат само да се запознаят например с елементите на ландшафта, които даденият слой индикира, но няма процедура, чрез която да възразят наличието им.
С оглед на гореописаното и избягване на неправилното санкциониране на стопаните, следва да бъде предвиден ред за подаване на възражения при установени разминавания между обективната реалност на полето и слоевете, заредени в ИСАК. С оглед периода на годината, в който Наредба 3 се изменя, следва за стопанската 2023 - 2024 г. да се предвиди срок до края на календарната 2024 г. за подаване на възражения и разглеждането им от МЗХ.
	Приема се по принцип
	Предложението ще бъде обсъдено при изменението на нормативната база за кампания 2025 г.

	
	
	По отношение прилагането на чл. 41:
	
	

	
	
	В ал. 1 т. 2 да се добави: „или ПРЗ на основата на бактериологични и/или гъбни агенти„
2. при отглеждане на културите да не се прилагат продукти за растителна защита от първа професионална категория за употреба и да се използват феромонови уловки или разрешени за употреба биологични агенти или ПРЗ на основата на бактериологични и/или гъбни агенти.
С нотифицираното Първо изменение на Стратегическия план е извършена промяна в обхвата на приложение на Еко схемата за намаляване използването на пестициди. Предвидено е, че при употреба на тотални хербициди и при спазване забраната за употреба на ПРЗ от първа професионална категория, стопаните могат да ползват бактериологични и гъбни агенти за участие по цитираната еко схема.
В Наредба 3 обаче има разминаване в обхвата на цитираната еко схема, като употребата на бактериологични и гъбни агенти изобщо отсъства от текста на Наредба 3. Предвидена е възможност само за употреба на биологични агенти, като на основание чл. 10, ал. 1 от Закона за защита на растенията (ЗЗР), министърът на земеделието и храните и министърът на околната среда и водите утвърждават Списък на биологичните агенти, които могат да се прилагат в страната.
Списъкът на биологичните агенти, които могат да се прилагат е утвърден със Заповед № РД 12-15/28.07.2022 г. на министъра на земеделието и № РД -701/29.07.2022 г. на министъра на околната среда и водите. Същият е достъпен на интернет сайта на БАБХ (Начало/ Заповеди/ Дирекция/ Растителна защита и контрол на качеството на пресни плодове и зеленчуци).
Съгласно публично достъпния списък, в биологичните агенти, които могат да се прилагат на територията са включени:
- хищни насекоми използвани като биоагенти за растителна защита, в това число сирфидни мухи сем. Syrphidae; дървеници от различни семейства; калинки сем. Coccinellidae и др.;
- паразитоидни насекоми използвани като биоагенти за растителна защита (сем. Trichogrammatidae и др.);
- хищни акари използвани като биоагенти за растителна защита;
- ентомопатогенни нематоди използвани като биоагенти за растителна защита;
В утвърдения списък са включени само макроорганизми и няма микроорганизми в т.ч. бактерии и гъби, респективно употребата на ползотворни бактериологични и гъбни агенти е технически невъзможно в контекста на променената еко схема.
Във връзка с гореизложеното, предлагаме прецизиране на текстовете за синхронизиране със Стратегическия план, както и включване на ПРЗ базирани на микроорганизми (вируси, бактерии, гъби, едноклетъчни) в категорията на биологични агенти, допустими по Еко схемата за намаляване използването на пестициди.
	Приема се
	

	
	
	По отношение на чл. 46, ал. 2:
	
	

	
	
	Предвиденият срок за издаване на документите (от 1 юли до 30 септември) обхваща и документите за ПРЗ. Повечето ПРЗ (хербициди, инсектициди и фунгициди) имат дълъг срок на годност, а законодателството ясно дефинира начините на съхранение, унищожение и други. Редица земеделски стопани оптимизират разходите си чрез закупуване на ПРЗ за повече от една стопанска година, а сегашният текст ги ограничава и създава излишна административна тежест, в този смисъл срокът за издаване на фактури за ПРЗ следва да отпадне.
Следва да се определи периодът за издаване на фактури за почвени подобрители, както и за феромонови уловки и/или биологични агенти и/или бактериологични и/или гъбни агенти.
Предложение за текст на чл. 46, ал. 2:
т. 1 Документите по ал. 1 за органичните подобрители по чл. 40 следва да бъдат издадени в периода от 1 юли на предходната година до 30 септември на годината на кандидатстване. При смърт на кандидата за подпомагане документите по ал. 1 в периода след смъртта следва да бъдат издадени на името на представител на повече от половината от неговите наследници, упълномощен с нотариално заверено пълномощно.
т. 2 Документите по ал. 1 за закупени биоагенти и/или феромонови уловки и/или ПРЗ на основата на бактериологични и/или гъбни агенти за изпълнение на чл. 41, ал. 1, т. 2 следва да бъдат издадени в периода от 1 юли на предходната година до 30 септември на годината на кандидатстване. При смърт на кандидата за подпомагане документите по ал. 1 в периода след смъртта следва да бъдат издадени на името на представител на повече от половината от неговите наследници, упълномощен с нотариално заверено пълномощно.
	Приема се по принцип
	Срокът е променен на 30 септември, като  е съобразен с характера на селскостопанската дейност и предвижда крайната дата за издаване на разходооправдателните документи да е до края на стопанската година.

	
	
	По отношение на чл. 46, ал. 4:
	
	

	
	
	С оглед прецизиране на изискуемата информация за подаване по Еко схема за намаляване използването на пестициди, както и с оглед факта, че закупен ПРЗ може да не е вложен през стопанската година или даден ПРЗ да се ползва само на част от парцелите, предлагаме следните допълнителни текстове:
(4) (Изм. – ДВ, бр. 47 от 2024 г., в сила от 04.06.2024 г.) т. 1 В периода от 1 до 31 декември на годината на подаване на заявлението кандидатите за подпомагане представят документите по ал. 1 чрез СЕУ.
т. 2 При подаване на документите по т. 1, кандидатите за подпомагане по еко схемата по чл. 41 декларират всички закупени и вложени препарати през стопанската година, за която е подадено заявлението за подпомагане, с изключение на ПРЗ за обеззаразяване на семена.
т. 3 В случай, че през стопанската година, за която е подадено заявление за подпомагане са вложени ПРЗ от първа професионална категория или тотални хербициди, включително такива, съдържащи глифозат, кандидатът за подпомагане предоставя ведно с декларацията по чл. 1 и информация за БЗС, които са заявени по интервенцията и в които са вложени съответните ПРЗ.
	Приема се по принцип
	Предложението ще бъде имплементирано от Държавен фонд „Земеделие“ при подаването на документите в СЕУ посредством декларацията и описа по чл. 46, ал. 1 от Наредба № 3 от 2023 г., утвърдени от Изпълнителния директор на ДФЗ, предвид което отпада необходимостта да бъде инкорпорирано в текста на Наредбата за изменение и допълнение на Наредба № 3 от 2023 г. 

	
	
	По отношение на § 5 от предложените промени за допълнение на чл. 87:
	
	

	
	
	От така предложения текст не става ясно кои от базовите изисквания биха довели до пълен отказ от плащането. Неспазването на базови изисквания по ЗИУ и ДЗЕС, заедно със санкциите за всяко неспазване са детайлно разписани в Методиката по чл. 55, а така предложеният текст е изцяло в противоречие с чл. 55 от ЗПЗП.
	Приема се 
	

	
	
	По отношение на Преходни и заключителни разпоредби и § 7. относно Наредба № 4 и създаването на чл. 19а:
	
	

	
	
	Създава се нов член 19а, който гласи: „Чл. 19а. При настъпване на събитие по чл. 55, ал. 3, т. 2, буква „б“ от Наредба № 3 от 2023 г. кандидатът за подпомагане или упълномощено от него лице уведомява ДФЗ за наличието му в срок до 15 работни дни от датата на прекратяване на фактическото събитие. Кандидатът и/или упълномощено от кандидата лице попълва, чрез СЕУ или в ОПСМП на ДФЗ формуляр за настъпило събитие по чл. 55, ал. 3, т. 2, буква „б“ от Наредба № 3 от 2023 г., заедно с декларация, с която се задължава да представи в тримесечен срок документ, доказващ събитието и за началната и крайната му дата, издаден от орган на пожарната и аварийна безопасност.“
НАЗ счита, че така предложеният текст не дава достатъчно ясна и точна разпоредба относно:
- Какъв точно трябва да е документът, издаден от орган на пожарната и аварийна безопасност?
- Има ли административна процедура в съответния орган за издаване на такива документи, и какви са сроковете за изготвянето им?
- След издаването и представянето в срок на такъв документ, ще се гарантира ли на кандидата, че няма да търпи санкция за цялото стопанство, а само опожарената площ ще бъде приспадната в заявлението?
С цел за създаване на ясни и точни правила, следва да се допълни текстът на разпоредбата по следния начин:
„Чл. 19а. При настъпване на събитие по чл. 55, ал. 3, т. 2, буква „ б “ от Наредба № 3 от 2023 г. кандидатът за подпомагане или упълномощено от него лице уведомява ДФЗ за наличието му в срок до 15 работни дни от датата на прекратяване на фактическото събитие. Кандидатът и/или упълномощено от кандидата лице попълва, чрез СЕУ или в ОПСМП на ДФЗ формуляр за настъпило събитие по чл. 55, ал. 3, т. 2, буква „б“ от Наредба № 3 от 2023 г., заедно с декларация, с която се задължава да представи в шестмесечен срок документ – пожаро-техническа експертиза, доказваща събитието и за началната и крайната му дата, издаден от орган на пожарната и аварийна безопасност.“
НАЗ предлага увеличение на срока за предоставянето на документ за събитието от органите на пожарната и аварийна безопасност с оглед на по-високата им трудова и административна натовареност в периода на пожароопасния сезон. Също така, следва да се разгледат кореспондиращи нормативни актове на органите за пожарна и аварийна безопасност, за да сме сигурни, че има съответната процедура за издаване на подобни документи.
За прилагане на цитирания по-горе текст, следва да бъде създаден формуляр, както и функционалност в СЕУ за подаване на образците, включително и за избор на БЗС от съответната година на заявяване, за които е налице обстоятелството по чл. 55, ал. 3, т. 2, буква„б“.
	Приема се по принцип
	Текстът е редактиран съобразно становището на Главна дирекция „Пожарна безопасност и защита на населението" към МВР.

